آمریکا مرکزلی بعضی محصول‌لارین ایدخالیندا علاوه مالی یوکوملولوکو ایغولانماسینا دایر قراردا دییشیک‌لیک ائدیلمه‌سینه دایر پرزیدنت قراری رسمی قزئتده درج اولونوب.
جمهور باشقانی رجب طیب اردوغانین ایمضاسی ایله رسمی قزئتده درج اولونان قرارا گؤره، آرا‌لاریندا دوگو، ا‌لکوللو ایچکی‌لر، یارپاق توتون، مینیک ماشین، گؤزل‌لیک و یا ماکیاژ وسایل‌لری‌نین ده یئرلشدیگی آمریکا کؤکنلی بعضی محصول‌لارین ایدخالیندا تطبیق اولونان علاوه مالی مسئو‌لیت نسبتلری ایکی دفعه آرتیریلیب.
قرارین یاییملانماسی اؤنجه‌سی آمریکادان تورکیه‌یه یولا چیخان محصول‌لار علاوه وئرگی تطبیقین‌دن اذیت چکمه‌یه‌جک.
پرزیدنت معاوینی فواد اوکتای، قرارین رسمی قزئت‌دن درج اولونماسین‌دان درحال سونرا وئردیگی آچیقلامادا، قرارین، تورکیه اکونومیسینه بیلینچ‌لی سالدیریلارا قارشی موتقابیلیت پرینسیپی چرچیوه‌سینده اولوندوغونو سؤیله‌دی.
آمریکا، دونیا تیجارت تشکیلاتی‌نین قایدا‌لارینی هئچه سایاراق تورکیه دن ساتین آلدیغی پولاد و آلومینیوم گؤمروک وئرگی‌سینی ایکی قاتینا چیخارمیشدی.
